Ръководство за работа

Инсталиране
За да използвате НОРД, операционната система на Вашия компютър трябва да е Windows 95 или по-висока версия. Задължително е и да имате системните шрифтове System и Fixedsys, които се инсталират заедно с Windows.

Възможно e в диалоговите кутии на инсталиращата програма и в менютата на програмния продукт да се появят проблеми с кирилицата (вместо текст излизат чертички или други символи). Те се дължат на некоректна инициализация при инсталирането на Windows. За да отстраните проблема, трябва от Control Panel да промените езиковите настройки, като задададете за всяка такава настройка "Български".
Потребителите, които ще инсталират НОРД на един или повече локални компютри, трябва да направят пълна инсталация, като изберат тази опция от съответната диалогова кутия.

Потребителите, които ще използват НОРД в мрежа, трябва да извършат пълна инсталация на един от компютрите си и частични инсталации на всеки от останалите компютри, от които трябва да се ползва системата. При пълната инсталация се инсталира програмата, използваните от нея динамични библиотеки и цялата база документи. При частичната инсталация на твърдия диск на компютъра се копират само програмата и динамичните библиотеки. След извършване на частична инсталация НОРД трябва да се стартира и да се избере командата „Директория с документи” от меню „Документ”. В появилата се диалогова кутия, чрез натискане на бутона [image: image1.png]Dupektopus.



, трябва да се посочи директорията на сървъра, в която са инсталирани документите.

Ако твърдият диск на сървъра, на който е инсталиран НОРД, е защитен с парола, тази парола трябва да се напише и потвърди и в разглежданата диалогова кутия. Това се прави еднократно и е добре да се извърши от системния администратор на мрежата.

Обръщаме внимание на това, че при стартиране на НОРД за първи път след инсталирането му има известно забавяне, което се дължи на началната инициализация и подготовка на продукта за работа. 

Актуализация
Актуализацията на базата документи се извършва през Интернет. 

Това става като се избере командата „Актуализация” от меню „Документ”. Когато актуализацията се извършва за първи път, трябва да въведете ПИН кода, който е написан върху Вашия инсталационен диск и да натиснете бутона 

. При тази процедура НОРД установява връзка с нашия сървър и актуализира документите. При следващите опити за актуализация Вашият ПИН код ще е вече записан и няма да е необходимо да го въвеждате всеки път.

Ориентировъчно можете да проверявате за актуализация през Интернет в началото (от 1-во до 
5-о число) и в средата (от 15-о до 20-о число) на месеца. Опит за актуализация може да се извършва многократно, като ако от момента на последното актуализиране няма променени документи, се получава съответното съобщение. 
След изтичане на срока на Вашия абонамент, при опит за актуализация ще се появи съобщение и достъпът до сървъра ще Ви бъде отказан. Достъпът се възстановява автоматично при подновяване на абонамента.
Всяко копие на НОРД има вграден сериен номер, по който ще бъде разпознавано при актуализациите на документите. От инсталационния пакет Вие можете да инсталирате НОРД на произволен брой компютри, но могат да бъдат направени точно определен брой актуализации, съответстващи на вида на направения абонамент.

Работа с документите в НОРД
1. Класификация и оформление на прозорците
Интерфейсът на НОРД е стандартен и лесен за работа. Първото ниво на дървото в лявата част на прозореца съдържа

 Действащи документи – това са текстовете на действащите към момента на последната актуализация документи 

Процедури – тук се публикуват коментари по теми, свързани с трудово-правните и осигурителни отношения, както и с управлението на средното образование. Разделът е с практическа насоченост, като разработените теми целят подпомагането на управленските кадри в ежедневната им работа.
Образци на бланки – тук са събрани примерни бланки, използвани в разработените по-горе процедури.

Отменени документи – в тази група се пазят текстовете на официално отменените с даден нормативен акт документи

Редакции на документи – по преценка на нашите юристи, ако измененията в даден документ са съществени, текстът му преди актуализирането се прехвърля в тази група и се запазва. Това дава възможност при сравнение между редакцията и актуалния текст да се получи представа за същността на направените промени. При тази система всъщност се запазва само една предишна редакция на документа

Архив – в тази група се пазят текстовете на документи, които не са отменени официално с “Държавен вестник”, но вече не е валидно правното основание, на което са приети, вече не са актуални (напр. Закон за държавния бюджет на Република България за 2009 г.) или пък са заменени с друг нормативен акт, без да бъдат изрично отменени
Списък на актуализациите – групата съдържа списъци на новите, променените,  отменените и добавените документи при всяка актуализация. 

В зависимост от предпочитанието Ви и конкретната необходимост документите могат да се класифицират по видове (Кодекси, Закони, Наредби и т.н),  по раздели (Общи, Управление на средното образование, Трудово-правни и осигурителни, Финансово-правни) или по годината на обнародването им.

Ако е избрана класификация по видове документи, групите в които има документи, се появяват в лявата част на прозореца, подредени по степен на актовете. Вътре във всяка група документите са подредени по азбучен ред, с изключение на следните групи:

Конвенции, Конституция – по азбучен ред 

Кодекси – по азбучен ред 

Закони – по азбучен ред 

Укази – по азбучен ред 

Постановления (ПМС и РМС) – по номер на постановлението

Правилници – по азбучен ред 

Наредби – по номер, като наредбите с еднакви номера са по азбучен ред. Наредбите без номера следват след тези с номера и са подредени също по азбучен ред

Инструкции – по номер или по азбучен ред за инструкциите без номера

Правила – по азбучен ред 

Концепции, стратегии, програми – по азбучен ред 

Заповеди – хронологично

Писма – хронологично

Длъжностни характерстики – по азбучен ред 

Указания, упътвания – по номер или по азбучен ред за указанията без номера

Изисквания – по азбучен ред 

Учебни планове и програми – по азбучен ред 

Учебници и учебни помагала – по азбучен ред 

Други – по азбучен ред 

Ако е избрана класификация по години, в лявата част на прозореца се появяват всички години, от които има документи, подредени хронологично. В рамките на всяка година документите са подредени по степен на актовете. 

При избор на класификация по раздели, в лявата част на прозореца се появяват четирите раздела, като във всеки от тях документите са разделени по видове.

Смяната на класификацията се извършва чрез избор на командата „Класификация” от меню „Документ” или чрез щракване с мишката върху съответните бързи бутони:

 – По видове документи

 – По раздели

В зависимост от това къде е позициониран маркерът в лявата част на прозореца, се променя съдържанието на дясната част на прозореца. В нея се разполага списъкът на посочените документи. От този списък чрез двойно щракване с левия бутон на мишката можете да заредите желания документ. Неговото съдържание се разполага в нов прозорец. 

Ако документът е структуриран по някакъв начин, в лявата част на прозореца се намира съдържанието му, а в дясната е текстът. При избор на позиция от съдържанието, напр. Глава втора, съответстващият текст се зарежда от първия ред на прозореца. 

Съотношението на ширините на лявата и дясната част на прозореца може да се променя по стандартния начин, като се „хване” с мишката разделителната черта между тях и се придвижи в желаната посока. За улеснение, обаче, в менюто „Изглед” има команди „Повече текст” и „Повече съдържание”, които осигуряват съответно по-широка дясна или лява част на прозореца. На тези команди съответстват бързите бутони

 – Повече текст



[image: image7.png]


 – Повече съдържание

При последователното зареждане на документи всеки от тях се разполага в нов прозорец. Всеки прозорец може да бъде затворен или оразмерен, като се използват стандартните за Windows бутони [image: image8.png]=] |



. Прозорците могат да се подреждат на екрана по различен начин. Това става с командите „Каскада”, „Един до друг” и „Един под друг” от менюто „Прозорец”. Бързото затваряне на всички прозорци, с изключение на този, който съдържа класификацията на документите, става с командата „Затваряне на всичко” от същото меню. На тези команди съответстват бързите бутони:

 - Каскада (един зад друг) 

  - Един под друг

[image: image11.png]


  - Един под друг


[image: image12.png]


 - Затваряне на всичко

При инсталирането на системата, по подразбиране се използва шрифт System с размер 10 p за текст и шрифт Fixedsys за таблици. Вие можете да смените вида и размера на шрифтовете в съответствие от предпочитанията си. Това става с командите „Избор на шрифт” и „Шрифт за таблици” от меню „Изглед”. Трябва да имате предвид, че таблиците работят само със шрифтове с постоянна стъпка (такъв е например Courier).

2. Хипертекстови връзки

НОРД предоставя изключително удобната възможност за ползване на хипертекстови връзки. Ако даден документ, в определена своя част, се позовава на друг, препратката е оцветена в зелено и е подчертана. При щракване с мишката върху оцветения текст се отваря документът, към който се препраща. Той се зарежда в същия прозорец, като връщането към основния документ става с командата „Връщане от препратка” от меню „Търсене” или чрез натискане на бързия бутон [image: image13.png]


. Ако препратката е към определен текст от документ, напр. чл. 371 от Кодекса на труда, този текст се зарежда от най-горния ред на прозореца.

Ще обърнем внимание на това, че хипертекстовите връзки могат да се използват и от документи, които са отворени чрез препращане, т.е. чрез използването на тази техника могат да се зареждат последователно неограничен брой документи, като се проследява логическата линия на препратките. Връщането към първоначалния документ става чрез последователно натискане на посочения бутон.

В определени документи има позовавания, които не са маркирани като препратки. Това е така в случаите, в които съответният документ не фигурира в базата на НОРД, напр. Закона за съдебната власт или ако препратката е към отменен документ или член от документ. 

По-особен е случаят, ако препращането е не към текстов документ, а към бланка. Тогава препратката е оцветена в червено и при щракване с мишката върху оцветения текст бланката се зарежда в текстовия редактор Microsoft Word (естествено, ако той е инсталиран на компютъра).

3. Търсене

Търсенето на текст в НОРД може да става в текущия документ или в определен набор от базата документи. 

Търсенето в даден документ е възможно само ако той е отворен и се осъществява с командата 

„Търсене в текущия документ” от меню „Търсене” или щракване върху бързия бутон [image: image14.png]


. В диалоговата кутия, която се отваря, можете да напишете текста, който ще търсите и да изберете условията, при които ще става търсенето. Изборът на условие става чрез щракване с мишката в квадратчето вляво от текста, при което там се появява знакът [image: image15.png]


. При повторно щракване този знак изчезва, което означава, че съответното условие няма да е в сила при търсенето.

Големи и малки букви – по подразбиране условието не е в сила, т.е. търсеният текст ще се намира независимо дали в документа е написан с главни или с малки букви.

Само цели думи – по подразбиране условието не е в сила, т.е. ако търсеният текст е „труд”, ще бъдат намирани и думите „трудов”, „затруднение” и т.н...

Циклично търсене – ако условието е в сила, при достигане до края на документа търсенето ще започва отново от началото му.

В диалоговата кутия за търсене има два бутона - [image: image16.png]


 и [image: image17.png]


, чрез натискането на които се осъществява повторно търсене на текста в съответната посока. 

Диалоговата кутия за търсене може да бъде премествана в произволна част на екрана и докато е отворена са активни всички функции на системата. Независимо от това, след като напишете текста за търсене, Вие можете да я затворите (чрез щракване върху знака [image: image18.png]


 в горната й дясна част) и да продължите търсенето, като използвате бързите бутони:

[image: image19.png]


 – Повторно търсене (напред)

 – Повторно търсене (назад)

Търсенето в набор от документи се осъществява чрез избор на командата „Генериране на справка” от меню „Търсене” или щракване върху бързия бутон [image: image21.png]


 .

В диалоговата кутия, която се отваря, можете да напишете текста за търсене и да изберете видовете документи, в които ще се извършва търсенето. Това става чрез щракване с мишката в квадратчетата вляво от видовете документи, при което там се появява знакът [image: image22.png]


. За улеснение в тази кутия има бутони

[image: image23.png]Bewko



 –избират се всички видове документи и

 – демаркират се всички видове документи. 

В полето в горната дясна част на диалоговата кутия е предвидена възможност за избор на група или групи документи, в които да се извършва търсенето. НОРД поддържа база от действащи документи, отменени актове, стари редакции на документите и архив. Старата редакция на даден документ обикновено е вариантът му преди последните съществени изменения. 

Правилата при търсенето се задават, както е описано по-горе.

След като търсенето приключи, се генерира справка, представляваща списък на всички документи, в които присъства търсеният текст. От този списък се избира желаният документ, като търсенето в него става като търсене в отделен документ.

4. Работа с бланки

След като изберете дадена бланка (от списъка или чрез препратка), тя се отварят в Microsoft Word. Най-простото нещо, което можете да направите, е да я отпечатате или да я попълните и отпечатате (без да я записвате).

За да пригодите дадена бланка за собствените си нужди и да я изполвате многократно след това, можете да я промените, например да напишете името на учебното заведение на определените за това места и да я запишете по този начин. Ако използвате командата Save (Запиши), бланката ще бъде записана със служебно име (напр. n29001.doc) в поддиректория на WinNord, наречена WordDocuments. Ясно е, че е по-добре да използвате командата Save as (Запиши като), която дава възможност да промените името на бланката и мястото, където да я запишете. 
Забележете, че при коригирането на дадена бланка оригиналът винаги се запазва непроменен, т.е., ако отново я изберете от НОРД, Вашите промени няма да са отразени. За да използвате коригираните бланки в текущата си работа, трябва да ги зареждате направо в Word от папката, където сте ги записали.

5. Отпечатване на документ
За да бъде отпечатан даден документ, е необходимо той да бъде зареден. Отпечатването става като се избере командата „Отпечатване” от меню „Документ” или се щракне върху бутона [image: image25.png]


. 

Настройката на печата се извършва като се избере командата „Настройка на печата” от меню „Документ”. В диалоговата кутия, която се появява, се задават следните опции:

Вид печат – НОРД дава възможност документите да се отпечатват по-бързо, без да се използва стандартното управление на печата от Windows. Тази възможност може да се използва, ако искате да използвате хардуерно кирилизиран матричен принтер. Ако печатате по стандартния начин, под управлението на Windows, всяка буква се рисува и процесът е твърде бавен за възможностите на матричния принтер. За да използвате бързия печат, трябва да свържете матричния принтер към комуникационния порт LPT1 (това е стандартният вход за принтер на компютъра) и да насочите печата към него. В този случай изпращаните към LPT1 символи трябва да се прекодират за ДОС, което става от отворената диалогова кутия.
Размери на печатната страница – задават се размерите на използваната хартия и на полетата, които трябва да се оставят (вляво, вдясно, горе и долу на листа). Ако печатът е под Windows, размерите се задават в милиметри, а ако е насочен към LPT1 – в брой символи за хоризонталните размери и в брой редове за вертикалните. Броят на символите и редовете трябва да се установят емпирично за конкретния принтер, с който работите. По подразбиране НОРД предлага стойности, съответстващи на формат на хартията A4. 

Подаване на хартията – то може да бъде ръчно или автоматично. В първия случай програмата спира преди отпечатването на всяка страница, за да даде възможност да се постави нов лист хартия. Във втория случай се предполага наличие на непрекъсната хартия и отпечатването се извършва без прекъсване.

Номериране на страниците – ако тази опция е включена, в горния десен край на всяка страница, с изключение на първата, се отпечатва последователна номерация (от 2 до броя на страниците).

Избор на принтер – в диалоговата кутия се вижда списъкът на всички принтери, които са инсталирани от Control panel. От него трябва да изберете необходимия принтер. 

6. Експорт 

В НОРД е предвидена възможност за експорт и запис във файл на текстовете на документите. Това е необходимо, в случай че се налага обработка на текста с други програми. 
Улеснение в това отношение предлага командата Отваряне в Microsoft Word,  при избор  на която отвореният документ се зарежда направо в текстовия редактор Microsoft Word.

